b"\n_START_ARTICLE_\nUniversity of Toronto\n_START_PARAGRAPH_\nUniversity of Toronto (U of T) er et statsligt canadisk universitet, der er landets st\xc3\xb8rste. Det har sit hovedcampus i Toronto og ydermere campi i Scarborough og Mississauga. Det har ca. 50.000 indskrevne studerende og 2.500 videnskabeligt ansatte, og et \xc3\xa5rligt budget p\xc3\xa5 ca. 8 mia. kr._NEWLINE_Universitetet blev grundlagt ved et kongeligt brev i 1827 om King's College, og var den f\xc3\xb8rste h\xc3\xb8jere uddannelsesinstitution i kolonien \xc3\x98vre Canada. University of Toronto var oprindeligt knyttet til Church of England og fik sit nuv\xc3\xa6rende navn, da det i 1850 kappede b\xc3\xa5ndene til kirken._NEWLINE_Organisatorisk best\xc3\xa5r universitet af 12 colleges, som alle har et vist selvstyre samt 16 fakulteter, ti universitetshospitaler og flere forskningsinstitutioner._NEWLINE_Akademisk er universitet s\xc3\xa6rligt kendt for sin forskning og uddannelse indenfor litteraturkritik og kommunikationsteori, kendt som Toronto-skolen. Universitetet var desuden stedet, hvor forskningen i insulin og stamceller p\xc3\xa5begyndtes, ligesom det blev opdaget her, at Cygnus X-1 er et sort hul._NEWLINE_University of Toronto som et af to universiteter uden for USA medlem af Association of American Universities."